Virallinen lehti nro C 320 , 28/10/1996 s. 0257



A4-0261/96 Ehdotus neuvoston direktiiviksi vasikoiden suojelun vähimmäisvaatimuksista annetun direktiivin 91/629/ETY muuttamisesta (KOM(96)0021 - C4-0133/96 - 96/0029(CNS)) Ehdotus hyväksyttiin seuraavin tarkistuksin: (Tarkistus 1) Johdanto-osan kolmas kappale >Alkuperäinen teksti> on tarpeen yhdenmukaistaa yhteisten markkinajärjestelyjen yhteydessä vasikoiden kasvatukseen liittyvät säännöt, jotta varmistetaan tuotannon järkevä kehitys tyydyttävissä kilpailuolosuhteissa; tätä koskien on tieteellisesti todettu, että vasikoita on kasvatettava laumassa elävän lajin tarpeita vastaavassa ympäristössä; tämän vuoksi vasikoita on kasvatettava ryhmässä; ryhmä- tai yksittäiskarsinoissa olevilla vasikoilla on oltava tarpeeksi liikkumatilaa ja kontakteja muihin nautaeläimiin, ja niiden on voitava tavanomaisesti nousta ja laskeutua makuulle, >EP:n äänestyksessä hyväksytty teksti> on tarpeen yhdenmukaistaa yhteisten markkinajärjestelyjen yhteydessä vasikoiden kasvatukseen liittyvät säännöt, jotta varmistetaan tuotannon järkevä kehitys tyydyttävissä kilpailuolosuhteissa; tätä koskien on tieteellisesti todettu, että vasikoita on kasvatettava laumassa elävän lajin tarpeita vastaavassa ympäristössä; tämän vuoksi vasikoita on kasvatettava ryhmässä; terveys- ja hyvinvointisyistä olisi vasikat kuitenkin joissakin tapauksissa mieluummin sijoitettava yksittäiskarsinoihin; ryhmä- tai yksittäiskarsinoissa olevilla vasikoilla on oltava tarpeeksi liikkumatilaa ja kontakteja muihin nautaeläimiin, ja niiden on voitava tavanomaisesti nousta ja laskeutua makuulle, (Tarkistus 2) Johdanto-osan kolmas kappale a (uusi) >EP:n äänestyksessä hyväksytty teksti> Euroopan unionista tehtyyn sopimukseen liitetyssä julistuksessa N:o 24 pyydetään Euroopan toimielimiä ja jäsenvaltioita yhteisön lainsäädännön laatimisen ja täytäntöönpanon yhteydessä kiinnittämään täysipainoisesti huomiota eläinten hyvinvoinnin vaatimuksiin; (Tarkistus 28) Johdanto-osan viides kappale a (uusi) >EP:n äänestyksessä hyväksytty teksti> pysyvällä eläinlääkintäkomitealla ei saa olla yksinoikeutta käsitellä direktiivin 91/629/ETY liitteen määräyksiin tehtäviä muutoksia ja erityisesti sellaisia muutoksia, joilla on huomattavia taloudellisia vaikutuksia asianomaiselle alalle, kuten ruokintaa tai velvoitetta huolehtia juomaveden jatkuvasta saatavuudesta koskeviin määräyksiin tehtäviä muutoksia; (Tarkistus 4 ja 22) 1 ARTIKLAN 1 KOHTA 3 artiklan 3 kohdan a alakohta (direktiivi 91/629/ETY) >Alkuperäinen teksti> a) Vasikoita ei saa pitää yksittäiskarsinassa niiden saavutettua kahdeksan viikon iän, ellei eläinlääkäri ole varmistanut niiden terveydentilan tai käyttäytymisen edellyttävän niiden eristämistä hoidon takia. Vasikan yksittäiskarsinan on oltava vähintään vasikan seisoma-asennossa mitatun säkäkorkeuden levyinen ja pituuden on oltava vähintään vasikan pituus mitattuna turvasta häntäluun päähän kerrottuna 1,1:llä. >EP:n äänestyksessä hyväksytty teksti> a) Jos vasikoita on enemmän kuin kymmenen, niitä ei saa pitää yksittäiskarsinassa niiden saavutettua kuuden viikon iän; senkin jälkeen kun tilat on muutettu täysin pakollisen ryhmäsijoituksen vaatimuksia vastaaviksi, vasikoita voidaan sijoittaa yksittäiskarsinoihin poikkeustapauksissa eläinlääkärin antaman todistuksen perusteella eläimen terveydentilaan tai hyvinvointiin liittyvistä syistä. Vasikan yksittäiskarsinan on oltava vähintään vasikan seisoma-asennossa mitatun säkäkorkeuden levyinen ja pituuden on oltava vähintään vasikan pituus mitattuna turvasta häntäluun päähän kerrottuna 1,1:llä. (Tarkistus 5) 1 ARTIKLAN 1 KOHTA 3 artiklan 3 kohdan 1 alakohdan b alakohta a (uusi) (direktiivi 91/629/ETY) >EP:n äänestyksessä hyväksytty teksti> ba) Vasikoilla on oltava käytettävissään kuiva makuutila. (Tarkistus 6 ja 12) 1 ARTIKLAN 1 KOHTA 3 artiklan 3 kohdan toinen alakohta (direktiivi 91/629/ETY) >Alkuperäinen teksti> Kaikkiin tiloihin sovelletaan 1 päivästä tammikuuta 2008 ensimmäisen alakohdan säännöksiä. >EP:n äänestyksessä hyväksytty teksti> Kaikkiin tiloihin sovelletaan 1 päivästä tammikuuta 2005 ensimmäisen alakohdan säännöksiä. Tilojen, joissa on tehty tarvittavat muutokset ryhmäsijoittamista varten ennen 1 päivää heinäkuuta 1996 ja joiden vapaa lattiatila on vähintään 1,5 neliömetriä eläintä kohti, on täytettävä b alakohdassa tarkoitetut pinta-alavaatimukset viimeistään 1 päivänä tammikuuta 2013. Euroopan unioni myöntää asianmukaista tukea tilojen rakenteiden mukauttamisen edistämiseksi. (Tarkistus 7) 1 ARTIKLAN 1 KOHTA a (uusi) 3 artiklan 3 kohta a ja b (uusi) (direktiivi 91/629/ETY) >EP:n äänestyksessä hyväksytty teksti> 1a. Lisätään 3 artiklaan 3a ja 3b kohta seuraavasti: "3a) Kaikilla vasikoilla on oltava asianmukainen makuualusta, mieluiten olkia. 3b) Vasikoiden yksittäiskarsinoissa (lukuun ottamatta niitä, joihin eristetään sairaat eläimet) ei saa olla kiinteintä seiniä, vaan niissä on oltava rei'itetyt sivustat, jotka mahdollistavat suoran katse- ja kosketuskontaktin vasikoiden välillä.» (Tarkistus 8) 2 ARTIKLAN 1 KOHDAN ENSIMMÄINEN ALAKOHTA >Alkuperäinen teksti> 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset, mukaan lukien mahdolliset seuraamukset, voimaan viimeistään 1 päivänä tammikuuta 1997. Niiden on ilmoitettava tästä komissiolle viipymättä. >EP:n äänestyksessä hyväksytty teksti> 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset, mukaan lukien mahdolliset seuraamukset, voimaan viimeistään 1 päivänä tammikuuta 1997. Niiden on ilmoitettava tästä komissiolle viipymättä. Niiden on myös ilmoitettava komissiolle tähän direktiiviin liittyvistä tarkastustoimista ja niiden tuloksista. Komissio valvoo säännöllisillä käynneillä näiden tarkastusten tehokkuutta. Lainsäädäntöpäätöslauselma, johon sisältyy Euroopan parlamentin lausunto ehdotuksesta neuvoston direktiiviksi vasikoiden suojelun vähimmäisvaatimuksista annetun direktiivin 91/629/ETY muuttamisesta (KOM(96)0021 - C4-0133/96 - 96/0029(CNS)) (Kuulemismenettely) Euroopan parlamentti, joka - ottaa huomioon komission ehdotuksen neuvostolle KOM(96)0021 - 96/0029(CNS) ((EYVL C 85, 22.3.1996, s. 19)), - neuvoston kuultua sitä EY:n perustamissopimuksen 43 artiklan mukaisesti (C4-0133/96), - ottaa huomioon työjärjestyksensä 58 artiklan, - ottaa huomioon maataloutta sekä maaseudun kehittämistä käsittelevän valiokunnan mietinnön ja ympäristö-, terveys- ja kuluttajansuojavaliokunnan lausunnon (A4-0261/96), 1. Hyväksyy komission ehdotuksen parlamentin tekemin tarkistuksin; 2. Pyytää neuvostoa ilmoittamaan parlamentille, jos se aikoo poiketa parlamentin hyväksymästä sanamuodosta; 3. Pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen; 4. Kehottaa puhemiestään välittämään tämän päätöslauselman neuvostolle ja komissiolle.